|  |  |
| --- | --- |
|  | Sidenr.: 1 av 3Dok.id.: **H-1.1** |
| **Praksis for opptak ved THYF** | **Prosessbeskrivelse** |
| Utgave:1.00 | Skrevet av:Hans Tore Mikkelsen | Gjelder fra/til:30.01.2025 | Gjelder til: 30.01.2026 | Godkjent av:Rune Wiggen |

# Innledning

Dokumentet gir en generell og overordnet system- eller prosessbeskrivelse av opptaksprosessen til utdanninger tilbudt ved Trøndelag høyere yrkesfagskole (THYF).

For tilfeller hvor det er aktuelt å beskrive hvordan man oppfyller lovkrav, anvendte standarder og interne regler, suppleres dokumentet av prosedyrer, instrukser eller andre styrende dokumenter.

Beskrivelsen i avsnitt 2 kan inneholde henvisninger til aktuelle referanser der dette er aktuelt og hensiktsmessig. Avsnitt 3 vil inneholde en komplett liste over referanser.

Beskrivelsen av praksis for opptak i avsnitt 2 omfatter:

2.1 Rammebetingelser

2.2 Prosess for fastsettelse av tilbudsstruktur

2.3 Gjennomføring av opptak gjennom Samordna opptak

2.4 Lokale opptak

# Beskrivelse av praksis for opptak ved THYF

## 2.1 Rammebetingelser

Alle utdanninger tilbudt og levert av Trøndelag høyere yrkesfagskole (THYF), er akkrediterte av NOKUT.

For maritime og sveisetekniske utdanninger skal det foreligge gyldig sertifikat utstedt av akkreditert sertifiseringsorgan. Maritime utdanninger må i tillegg godkjennes i h.h.t internasjonale konvensjoner og regelverk av Sjøfartsdirektoratet (SDIR).

## 2.2 Prosess for fastsettelse av tilbudsstruktur

Arbeidet med utarbeidelse av THYFs tilbudsstruktur starter og gjennomføres høsten før utlysning av utdanningstilbud via Samordna opptak.

THYFs tilbudsstruktur for utdanninger, utarbeides med grunnlag i signaler om forventet tilskudd/ tilskuddsrammer, rammer for studenttall og andre forhold av betydning fra eier[[1]](#footnote-2) og styret i THYF.

Arbeidet med tilbudsstruktur involverer rektor, studieadministrativ leder, administrativ leder og utdanningslederne ved THYF. De respektive lederne involverer sine ansatte i arbeidet. I noen sammenhenger og for enkeltutdanninger må arbeidet skje gjennom et samarbeid på tvers av utdanningsområder og studiesteder. Utdanningsområdene foreslår hver for seg hvilke utdanninger som skal tilbys i påfølgende studieår.

Rektor er videre ansvarlig for å utarbeide et samlet forslag til hvilke utdanninger THYF skal tilby. Forslaget utarbeides i samråd med ledergruppen etter vedtak av rektor. Forslaget legges deretter frem som sak for behandling av styret ved THYF.

Styret gjør så et forsvarlighetsvedtak. Vedtaket sier hvilke utdanninger THYF skal tilby i det påfølgende studieåret, og gir rammetall for antall studenter som kan tas opp pr. utdanningstilbud.

Dersom søkningen til et gitt utdanningstilbud er lav i forhold til vedtatte rammer, har rektor fullmakt til å trekke studiet fra Samordnet opptaks tilbudsliste.

## 2.3 Gjennomføring av opptak gjennom Samordna opptak

Samordna opptak utarbeider en plan for gjennomføring av studentopptak (FSU-plan). Planen angir frister for gjennomføring av de ulike delene av opptaket. THYF mottar planen i forkant av at studentopptaket starter.

Opptak av studenter skjer gjennom et samarbeid mellom Samordna opptak og studieadministrasjonen ved THYF.

Opptaksprosessen er vist i forenklet form i figur 1, og kortfattet beskrevet under:

* Studieadministrasjonen ved THYF melder inn utdanningstilbud og antall studenter pr. utdanningstilbud til Samordna opptak, jfr. frist angitt i gjeldende FSU-plan.
* Samordna opptak foretar opptak av studenter på vegne av og i samarbeid med THYF.
* Det gjennomføres fortløpende suppleringsopptak etter at hovedopptaket er avsluttet og det foreligger informasjon om hvor mange som har akseptert tilbudet om utdanning.

**OBS!** Gjeldende FSU-plan må til enhver tid benyttes ved gjennomføring av samordna opptak til utdanningstilbud ved THYF. FSU-planen oppgir gjeldende frister for kommunikasjon, tilbakemelding og gjennomføring mellom THYF (som tilbyder) og Samordna opptak.

*Figur 1: Forenklet og skjematisk skisse av prosess for gjennomføring av samordna opptak med omtrentlige perioder for gjennomføring. Angitte tidsrom er veiledende og må bekreftes av den til enhver tid gjeldende FSU-plan som tilbyder av utdanning mottar fra Samordna opptak.*

Saksbehandlerklienten til Samordna opptak inneholder verktøyet Wikien. Wikien inneholder informasjon om regler, samt tips og triks knyttet til opptaket og saksbehandlingen. For å få tilgang til Wikien, må man logge seg inn i saksbehandlerklienten med egen brukertilgang

## 2.4 Lokale opptak

Ved opptak til enkeltemner, bytte av studium/utdanning og opptak til studier eller utdanninger som ikke tilbys gjennom Samordna opptak, kan det skje lokale opptak. Lokalt opptak kan også benyttes etter at suppleringsopptak via Samordna opptak er avsluttet hvis der fortsatt er ledige plasser. Opptak til bransjeprogram gjennomført i samarbeid med arbeidslivet, er ett annet eksempel på utdanninger hvor THYF gjennomfører lokale opptak.

Prosessen for lokale opptak organiseres og gjennomføres av studieadministrasjonen ved THYF, og er beskrevet i egen prosedyre.

***Viktig å merke seg vedr. lokale opptak!***

*Eksterne søkere må søke om lokalt opptak, eksempelvis ved opptak til akkrediterte bransjeprogram.*

*Ved gjenopptak av enkeltemner, bytte av studium og studier som ikke behandles gjennom Samordna opptak; må studenter som allerede er opptatt ved THYF også søke om lokalt opptak.*

[Søknadsskjema](https://web.trondelagfylke.no/trondelag-hoyere-yrkesfagskole/Studiehandboka/soknadsskjemaer/tilrettelegging-ved-eksamen/) *finnes tilgjengelig på THYF internettsider.*

# Referanser

*Interne referanser* henviser til dokumenter som finnes i THYFs kvalitetsledelsessystem. *Eksterne referanser* henviser til dokumenter som ligger tilgjengelig utenfor ledelsessystemet.

Referanser utgjør viktige systemforbindelser til relaterte dokumenter, skjema, prosessflytdiagram, nettsteder, eller annen relevant informasjon som for eksempel lover, forskrifter og standarder.

## Interne referanser

|  |  |
| --- | --- |
| [H-1.3](https://thyf-ekstern.dkhosting.no/docs/pub/DOK00284.pdf) | [Lokalt opptak - prosedyre for prioritering og håndtering](https://thyf-ekstern.dkhosting.no/docs/pub/DOK00284.pdf) |
| [H-.2.3](https://thyf-ekstern.dkhosting.no/docs/pub/dok00339.htm) | [Informasjon til studenter ved THYF](https://thyf-ekstern.dkhosting.no/docs/pub/dok00339.htm) |

## Eksterne referanser

|  |
| --- |
| [1.1.5.8.1 NS-ISO 21001:2018 kapittel 8.1 Planlegging og styring av drift](https://standard.no/) |
| [1.1.7.5.1 DNV-ST-0029 Section 5.1 Planlegging og ansvarsområder](https://standards.dnv.com/explorer/document/F63D7FA6C45F460DA09A0DBEFB1C4C1F/4) |

1. *Trøndelag fylkeskommune er eier av Trøndelag høyere yrkesfagskole (THYF).* [↑](#footnote-ref-2)